Vykis
Vykis (arba Vytis) – ežeras pietų Lietuvoje, Varėnos rajone, apie 11 km į pietryčius nuo Marcinkonių, 2 km į šiaurės vakarus nuo Katros kaimo, Čepkelių raisto pietinėje dalyje.. Ežero ilgis iš vakarų į rytus – 0,22 km, plotis – iki 0,12 km. Altitudė 131,85 m. Vykio ežeras pirminės kilmės (liekaninis). Terigeninės kilmės nuosėdų sluoksnis iki 2,5 m. Krantai žemi apaugę raistiniu retmiškiu. Ežeras nenutekantis, priklauso Katros upės baseinui. Netoliese šiaurėje telkšo Ančių ežeras.